stanford-oval/wikipedia huggingface dataset:
Operaatio Ranch Hand

Myrkkyjen levitystä lentokoneista Vietnamissa 1960-luvulla.
Operaatio Ranch Hand oli Yhdysvaltojen toteuttama operaatio, jonka aikana Vietnamin sodassa levitettiin kasvimyrkkyjä. Tarkoituksena oli riistää vietkongin taistelijoilta mahdollisuus käyttää tiheitä viidakkoja joukkojen kätkemiseen sekä estää joukkojen ruokahuolto peltoja myrkyttämällä. Yksi käytetyistä myrkyistä oli Agent Orange, joka tuli tunnetuksi terveyshaitoistaan, sillä se aiheutti  esimerkiksi epämuodostumia lapsille. Myrkkyjen levityslentoja tehtiin 1962–1971, ja ne päättyivät julkiseen vastustukseen sekä vietnamisointiin.
Tausta

Kasvimyrkkyjen käytön idea sotilaallisessa mielessä oli estää vihollisen joukkoja käyttämästä kasvillisuutta joukkojensa kätkemiseen, minkä lisäksi niillä estettäisiin ruokakasvien saatavuus. Yhdysvalloissa asevoimilla oli kokemusta niiden käytöstä jo ennen Vietnamin sotaa.
Vuonna 1959 järjestettiin koekäyttö Camp Drumin tukikohdalla New Yorkissa. Tätä seurasi tuolloisen varapresidentti Lyndon Johnsonin vierailu Vietnamissa toukokuussa 1961. Vietnamin tasavallan eli Etelä-Vietnamin johtaja Ngô Đình Diệm vaati Yhdysvalloilta apua Vietkongin toimintaa vastaan. Johnsonin vierailun jälkeen perustettiin amerikkalais-vietnamilainen sissisodan vastaisen toiminnan keskus. Sen päätavoite oli tutkia kasvimyrkkyjen käyttöä sissisodan vastaisessa toiminnassa. Toimintaa johti Yhdysvaltojen armeijan kemikaallisen sodankäynnin keskuksen varajohtaja tohtori James Brown.
Vietnamissa erityinen ongelma oli vietkongin joukkojen kyky käyttää tiheää viidakkoa. Etelä-Vietnamin kasvillisuudesta tiedettiin kuitenkin vain vähän. Kasvimyrkkyjen levitykseen oli olemassa pieni Special Aerial Spray Flight -ryhmä eli SASF. Sen käytössä oli jo kovin vanhentuneita Douglas C-47 -lentokoneita, joita oltiin vasta päivittämässä Fairchild C-123 Provider -koneisiin. Joitakin kokeiluja tehtiin maasta käytettävillä suihkuilla ja Sikorsky H-34 Choctaw -helikoptereilla. Brown päätti kuitenkin suositella SASF:n siirtoa Langley Air Force Base -lentotukikohdasta Virginiasta Vietnamiin.
28. marraskuuta 1961 kuusi SASF:n C-123-konetta lähti kohti Etelä-Vietnamia osana Yhdysvaltojen operaatio Farm Gatea. Koneisiin oli asennettu tuhannen gallonan MC-1-kasvimyrkkysäiliöt, joilla tapahtui varsinainen levittäminen. Koneet tulivat myöhemmin tunnetuksi nimellä UC-123B. Presidentti John F. Kennedy hyväksyi kasvimyrkkyjen käytön Vietnamissa virallisesti 30. marraskuuta 1961.
Operaatio > Levityslentojen alku

Koneiden saapuminen Etelä-Vietnamiin myöhästyi ja ne olivat joitakin kuukausia Filippiineillä. Viimein 7. tammikuuta 1962 ensimmäiset kolme konetta saapuivat Saigoniin Tân Sơn Nhứtin lentokentälle. Koneiden miehistöt olivat väliaikaisella 90 päivän komennuksella ja varsinaiset operaatiot alkoivat 12. tammikuuta. Ensimmäinen tavoite oli tuhota kasvillisuutta Saigonista pohjoiseen johtavan maantien ympäriltä. Myöhemmin operaatiot laajenivat mangroverämeiköille Mekongjoen suistolla. Käytettyjä kasvimyrkkyjä olivat aluksi Agent Purple ja Agent Blue. Myrkyille oli asevoimien käytössä annettu nämä koodinimet. Niiden teho oli odotettua huonompi. Myös lennot itsessään osoittautuivat hyvin vaaralliksi. Jotta tehokas levittäminen olisi mahdollista, lentokoneiden tuli lentää hitaasti, matalalla ja suoraan, minkä teki niistä hyvin haavoittuvaisia paitsi ilmatorjunnalle, mutta myös jopa tavallisille käsiaseille. Sodan aikana taktiikkaa sovellettiin jonkin verran, mutta pääpiirteissään lentotehtävät kasvimyrkkyjen levittämiseksi pysyivät vaarallisina koko sodan ajan.
Vuonna 1962 Vietnamissa olleet kolme konetta tekivät 50 levityslentoa. Niiden määrä lisääntyi seuraavina vuosina. 1963 tehtiin jo 1 087 lentoa ja vuonna 1964 273. Tehtävät paitsi lisääntyivät, mutta muuttuivat myös hankalemmiksi ajan kuluessa. Lentoja alettiin tehdä pääasiallisten kulkuväylien ulkopuolella esimerkiksi vuoristoissa. Tonkininlahden välikohtauksen jälkeen lokakuussa 1964 kohteiksi tulivat myös viljelmät. Aikaisemmin niiden myrkytyksestä olivat olleet vastuussa vain etelävietnamilaiset helikopterilentäjät. Viljelmiä vastaan iskeminen oli entistä monimutkaisempaa, koska niille oli osuttava tarkemmin ja kohteena olleet viljelmät sijaitsivat esimerkiksi laaksoissa tai viidakkoaukeilla. Viljelmien tuhoamisen tarkoituksena oli estää vihollisen taistelijoiden ruokahuolto. Tehtäviä varten saatiin neljäs kone joulukuussa 1964.
Operaatio > Toiminnan kasvu

Vuonna 1965 lyhyemmän komennuksen miehistöt korvattiin täyden vuoden komennuksen miehistöillä. Saman vuoden marraskuussa saatiin myös kolme uutta konetta. Osa koneista alkoi operoida Hồ Chí Minhin huoltotietä vastaan Đà Nẵngin lentotukikohdalta. Agent Bluen ohella oli alettu nyt levittämään myös halvempaa myrkkyä koodinimeltään Agent Orange. Agent Orangesta tuli levitetyin eri kasvimyrkyistä. Se koostui kahdesta eri keskenään sekoitetusta myrkystä dieseliin tai bensiiniin sekoitettuna. Sivutuotteena sekoituksesta syntyi myös hyvin myrkyllistä dioksiinia. Dioksiinit voivat aiheuttaa ihmisissä sairauksia ja epämuodostumia syntyvillä lapsilla. Levityksen kohdealueen kasvisto kuoli kahden viikon sisällä kasvaen uudelleen vasta aikaisintaan seuraavalla sadekaudella. Useammat levityskerrat saattoivat tuhota kasvillisuuden kokonaan. Dioksiinit siirtyivät puolestaan maaperään.
Koneiden määrä jatkoi nousuaan seuraavien vuosien aikana. Se sai nimensä
Vuonna 1966 niitä oli 14, vuonna 1968 25 ja vuonna 1969 33. Lokakuussa 1966 osasto sai uuden nimen 12, Air Commando Squadron ja sen päätukikohta siirrettiin Biên Hòan lentotukikohdalle. Kasvimyrkkyjen levityslentoja tehtiin vuonna 1965 897. Huipussaan lennot olivat vuonna 1968, jolloin lennettyjä tehtäviä oli 5 745. Lennoilla myrkytettiin kaikkiaan noin 500 000 eekkeriä etelävietnamilaista viljelymaata. Ajoittain yksikön lentäjät tekivät myös muita tehtäviä, kuten tarvikkeiden kuljetusta.
Operaatio > Lentojen loppu

Vuonna 1969 Yhdysvaltojen National Cancer Institute julkaisi puolustusministeriölle viisi vuotta kestäneen tutkimuksen, jonka mukaan kasvimyrkkyjen käytöllä oli huomattavia terveysvaikutuksia. Tutkimus vahvisti jo tunnettujen alustavien tutkimusten tulokset. Kasvimyrkkyjen käyttö oli alkanut saada myös huomattavaa julkista kritiikkiä.
Sodan vastainen liike otti kohteekseen esimerkiksi kasvimyrkkyjä valmistavat yritykset, kuten Monsanto ja Dow Chemical Company. Nämä seikat yhdistettynä vietnamisaation eli Yhdysvaltojen pyrkimykseen erottautua sodasta johtivat operaatio Ranch Handin lentotehtävien laskuun. Vuonna 1970 käytössä oli enää kahdeksan konetta, jotka toimivat Phan Rangin lentotukikohdalta. Agent Orange oli korvattu tehottomammalla Agent Whitella. Viimeiset kolme kasvimyrkkyjen levityslentoa tehtiin 7. tammikuuta 1971. Kasvimyrkkyjen käyttöä käsiteltiin yhdysvaltalaisissa oikeusistuimissa kemiallisen aseiden käytön kiellon saralla. Oikeusistuimien kanta oli kuitenkin, että operaatio Ranch Hand ei rikkonut tällaisia kieltoja, koska sen kohde oli vain kasvillisuus.
Levitystä C-123B-koneesta.
Levityslentojen vaikutusta kasvillisuuteen ilmakuvassa.
Kartta Etelä-Vietnamissa tehdyistä levityslennoista.
Vietnamilainen äiti kasvimyrkyn aiheuttamista komplikaatioista kärsivän poikansa kanssa vuonna 2004.
Kokomo Arnold

James "Kokomo" Arnold (s. 15. helmikuuta 1901, Lovejoy's Station, Georgia – k. 8. marraskuuta 1968, Chicago, Illinois) oli yhdysvaltalainen blueslaulaja ja kitaristi. Arnold sai lempinimensä levytettyään Deccalle vuonna 1934 kappaleen "Old Original Kokomo Blues". Tämä alun perin Scrapper Blackwellin laulu "Kokomo Blues" kertoi Kokomo-kahvista. Arnold oli vasenkätinen slidekitaristi. Hänen voimaperäinen slide-soittotyylinsä ja nopea laulutapansa erotti Arnoldin muista aikalaisistaan.
Arnold oppi kitaransoiton alkeet serkultaan John Wiggsiltä ja alkoi soitella 1920-luvun alkupuolella työskennellessään maatilalla Buffalossa, New Yorkissa ja terästyöläisenä Pittsburghissa, Pennsylvaniassa. Vuonna 1929 Arnold muutti Chicagoon ja aloitti salakuljetusbisneksen, jota hän jatkoi läpi kieltolain. Vuonna 1930 Arnold muutti hetkeksi etelään Memphisiin ja teki ensimmäiset äänityksensä toukokuussa Victor-levymerkille. "Rainy Night Blues"/"Paddlin' Madeline Blues" julkaistiin taiteilijanimellä Gitfiddle Jim. Hän muutti takaisin Chicagoon, mutta joutui elättämään itsensä muusikkona kun kieltolaki päättyi vuonna 1933. Kansas Joe McCoy kuuli Arnoldin soittoa ja esitteli hänet Deccan tuottajalle Mayo Williamsille.
Kokomo Arnold levytti Deccalle 10. syyskuuta 1934 ja 12. toukokuuta 1938 kaikkiaan 120 laulua, joista 90 oli Kokomon nimissä ja loput yhdessä kaverinsa Peetie Wheatstrawin kanssa. Yhdessä Peetie Wheatstrawin ja Bumble Bee Slimin kanssa hänestä tuli merkittävä hahmo Chicagon bluespiireissä. Vuonna 1941 Arnold jätti musiikin ja alkoi työskennellä Chicagossa tehdastyöläisenä. Vuonna 1959 Jacques Demetre ja Marcel Chauvard vierailivat Yhdysvalloissa ja löysivät Arnoldin Chicagosta. Arnold ei kuitenkaan halunnut kuullakaan sanaa blues mainittavan. Raportti matkasta ilmestyi Jazz Hot ja Jazz Journal -lehdissä ja levy-yhtiöt kiinnostuivat Arnoldista. Hän ei kuitenkaan osoittanut kiinnostusta palaamaan levytysstudioon. Kokomo kuitenkin tiettävästi äänitti jotakin Willie Dixonille, mutta nämä äänitykset jäivät julkaisematta ja pian tämän jälkeen Arnold kuoli sydäninfarktiin Chicagossa 67-vuotiaana vuonna 1968. Hänet haudattiin Burr Oakin hautausmaalle Alsipiin, Illinoisiin.
Kuuluisa delta blues -muusikko Robert Johnson levytti Kokomo Arnoldin "Old Original Kokomo Bluesista" oman versionsa "Sweet Home Chicago" vuonna 1936. Toisesta Arnoldin kappaleesta "Sagefield Woman Blues" Johnson teki version "I Believe I'll Dust My Broom", josta kehittyi blues-standardi "Dust My Broom". Aerosmith versioi vuonna 1977 Arnoldin kappaleen "Milk Cow Blues" albumilleen Draw the Line. Elvis Presley levytti kappaleen The Sun Sessioissa ja se julkaistiin singlenä tammikuussa 1955.
Diskografia

Kokomo Arnold (1969)
Masters of the Blues, vol. 4 (1970)
Bad Luck Blues 1934–1938 (1974)
Master of the Bottleneck Guitar 1930–38 (1987)
Down and Out Blues (Agram, 1990)
Complete Recorded Works in Chronological Order 1930–1938, vols. 1–4 (1991)
King of the Bottleneck Guitar 1934–1937 (1991)
Blues Classics, vol. 1 (1997)
Old Original Kokomo Blues (1997)
Old Original Kokomo Blues 1934–1938 (1998)
Old Original Kokomo Blues (1999)
Midnight Blues (2000)
The Essential Kokomo Arnold (2001)
The Story of the Blues (2004)
Aiheesta muualla

Kuvitettu diskografia
Musiikkinäytteitä
Kokomo Arnold Allmusic.com:ssa
Dracaena

Dracaena tarkoittaa seuraavia asioita:
traakkipuut eli lohikäärmepuut (Dracaena), kasvisuku
Dracaena, teijuliskoihin kuuluva matelijasuku.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dracaena”, voi hakea sivunnimihaulla, laajalla sivunnimihaulla tai tekstihaulla.
Kiinteistöliitto

| Suomen Kiinteistöliitto ry |
| --- | --- |

Perustettu:  1907
Toimiala:  Kiinteistöala
Kotipaikka:  Helsinki
Jäsenmäärä:  Yli 50 000 (2023)
Puheenjohtaja:  Timo Nieminen
Jäsenlehti:  Suomen Kiinteistölehti
Aiheesta muualla
[www.kiinteistoliitto.fi Sivusto]
Infobox OKVirheellinen NIMI-arvo: 
Suomen Kiinteistöliitto ry on vuonna 1907 perustettu kiinteistönomistajien etuja valvova järjestö. Siihen kuuluu asunto-osakeyhtiöitä, kiinteistöosakeyhtiöitä, asuinvuokratalojen omistajia sekä vuokranantajia. Asunto-osakeyhtiöt ovat suurin jäsenryhmä Kiinteistöliitossa.
Kiinteistöliitto tarjoaa jäsenilleen kiinteistöjuridiikan, talous- ja veroasioiden sekä kiinteistönpidon neuvontaa. Neuvontapalvelujen lisäksi Kiinteistöliitto tuottaa tutkimus- ja kehitystoimintaa, viestintää sekä edunvalvontaa ja koulutusta. Kiinteistöliitto ja sen alueelliset yhdistykset järjestävät koulutusta sekä alan ammattilaisille että taloyhtiön luottamushenkilöille.
Kiinteistöliiton muodostavat 23 alueellista yhdistystä ja 1 valtakunnallinen toimialajärjestö Suomen Vuokranantajat ry. Kiinteistöliiton jäsenyhdistyksiin kuuluu yli 30 000 asunto-osakeyhtiötä, vuokrataloyhtiöitä ja muita kiinteistönomistajia sekä reilut 21 000 yksityistä vuokranantajaa. Kiinteistöliittoon kuuluvissa taloissa asuu lähes kaksi miljoonaa ihmistä. Kiinteistöliitto-yhteisöön kuuluvat myös liiton osakkuusyhtiöt eli Kiinteistömedia Oy, Kiinteistöalan Koulutuskeskus Oy, Talokeskus Yhtiöt Oy ja Suomen Kiinteistöliitto ry:n Palvelu Oy. Liitto on osakkaana myös mm. KTI Kiinteistötieto Oy:ssa.
Kiinteistöliitto osallistuu eurooppalaisten kiinteistöomistajien yhteistyöhön ja edunvalvontaan osallistumalla The International Union of Property Owners (UIPI) -järjestön toimintaan.
Kombatan
Aiheesta muualla

www.kombatanfinland.fi / Kombatan & Mano Mano Suomi - Finland
www.kombatanlohja.fi / Kombatan Lohja
http://www.fmapori.weebly.com / Kombatan & Mano Mano Pori
https://fmalappeenranta.weebly.com/ / Kombatan & Mano Mano Lappeenranta
http://www.taistelija.com Tampereen Kombatan-seura
http://www.kombataneurope.weebly.com / European Kombatan & Modern Mano Mano Associations
http://www.kombatan.weebly.com / World Kombatan Family
Draco (sotamerkki)

Rekonstruktioharrastaja dracon kanssa.
Draco oli Rooman valtakunnassa käytössä ollut ratsuväen sotamerkki, jossa oli kuvattuna lohikäärme. Draco koostui pronssisesta lohikäärmeen päästä, jonka suu oli jätetty avoimeksi. Pään perään oli kiinnitetty monivärinen kangassuppilo, joka avoimen suun ansiosta liehui kovassa vauhdissa ja päästi vihellystä muistuttavaa ääntä.
Dracon tarkka syntyhistoria ei ole tiedossa. Rooman ratsuväkijoukoilla ei ilmeisesti pitkään aikaan ollut omia sotamerkkejä, mutta 100-luvun alkuun mennessä osa ratsuväkiyksiköistä otti dracon omaksi sotamerkikseen. Roomalaiset omaksuivat lohikäärmesymbolin todennäköisesti Tonavan ympäristössä sijainneilta kansoilta, mahdollisesti sarmaateilta.
Joonas Koskinen

| Joonas Koskinen |
| --- | --- |

Henkilötiedot
Syntynyt: 8. maaliskuuta 1987 (ikä 37) Ruovesi, Suomi
Kansalaisuus:   Suomi
Jääkiekkoilija
Lempinimi:  Kossu
Pelipaikka:  keskushyökkääjä
Maila:  vasen
Pituus:  177 cm
Paino:  85 kg
Pelinumero:  19
Pelaajaura
Pääsarjaura:  2009–2015
Aik. seurat:  Hokki (Mestis)   Tappara (SML)   LeKi (Mestis)   Jokipojat (Mestis)   HK Poprad (SloEL)   Beibarys Atıraw (Kazakstan)   Jukurit (Mestis)   Olofströms IK (Ruotsi I)   ERC Sonthofen (OL)   Aalborg Pirates (Tanska)   Vimmerby HC (Ruotsi I)   Hudiksvalls HC (Ruotsi I)   Vire (II-divisioona)
Joonas Koskinen (s. 8. maaliskuuta 1987 Ruovesi) on suomalainen entinen jääkiekkoilija. Hän on pelipaikaltaan keskushyökkääjä. Koskinen on pelasi SM-liigassa Tapparassa yhteensä 110 runkosarjaottelua tehopistein 14+14=28 ja keräten 36 jäähyminuuttia sekä neljä playoff-ottelua tehden kaksi syöttöpistettä. Hän on pelasi myös ulkomailla Ruotsissa, Slovakiassa, Kazakstanissa, Saksassa ja Tanskassa.
Ura > Maajoukkueura

Koskinen pelasi World U-17 Hockey Challengessa vuonna 2004. Yhteensä hän on pelannut 26 poikien maaottelua.
Muuta

Koskisen isoveli Teemu pelaa Suomi-sarjajoukkue KOO-VEE:ssä.
Kovács

Kovács tai Kovacs on muun muassa seuraavien henkilöiden sukunimi:
Ágnes Kovács (s. 1981), unkarilainen uimari ja olympiavoittaja
András Kovács (1925–2017), unkarilainen elokuvaohjaaja
Angela Kovács (s. 1964), ruotsalainen näyttelijä
Antal Kovács (s. 1972), unkarilainen judoka
Attila Ara-Kovács (s. 1953), unkarilainen poliitikko ja europarlamentaarikko
Dénes Kovács (1930–2005), unkarilainen viulisti ja musiikkipedagogi
Ella Kovacs (s. 1964), romanialainen keskimatkojen juoksija
Ernie Kovacs (1919–1962), yhdysvaltalainen koomikko
Imre Kovács (1921–1996), unkarilainen jalkapalloilija
Joe Kovacs (s. 1989), yhdysvaltalainen kuulantyöntäjä
József Kovács (1911–1990), unkarilainen pikajuoksija
József Kovács  (1926–1987), unkarilainen kestävyysjuoksija
József Kovács (s. 1949), unkarilainen jalkapalloilija
Katalin Kovács (s. 1976), unkarilainen meloja
Kati Kovács (oik. Marje Katalin Kovács, s. 1963), suomalainen sarjakuvataiteilija
Ladislav Kovács (s. 1991), slovakialainen tietokonepelaaja
László Kovács (s. 1939), unkarilainen poliitikko ja ministeri
László Kovács (1933–2007), unkarilainen elokuvaaja
Pál Kovács (1808–1886), unkarilainen kirjailija
Pál Kovács (1912–1995), unkarilainen miekkailija ja olympiavoittaja
Robin Kovács (s. 1996), ruotsalainen jääkiekkoilija
Ștefan Kovács (1910–1995), romanialainen jalkapalloilija ja valmentaja
Tamás Kovács (s. 1943), unkarilainen miekkailija
Zoltán Kovács (s. 1964), unkarilainen pistooliampuja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ketokimalainen

| Ketokimalainen |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Yläheimo::  Apoidea
Heimo::  Mesipistiäiset Apidae
Suku::  Kimalaiset Bombus
Laji::  sylvarum
Kaksiosainen nimi
 Bombus sylvarum  (Linnaeus, 1761) 
Synonyymit
 Apis sylvarum 
Katso myös
   Ketokimalainen Wikispeciesissä   Ketokimalainen Commonsissa 
Infobox OKNimi-testi OK: 
Ketokimalainen
Ketokimalainen (Bombus sylvarum), entiseltä nimeltään metsäkimalainen, on pienikokoinen kimalaislaji, joka lentää erityisesti loppukesän aikaan. Sen pitkä karva on harmaan ja mustan kirjava, ja takaruumiin kärjessä on punertavaa väriä. Kuningatar on pituudeltaan 15–20 millimetriä, työläinen ja koiras 8–15 millimetriä.
Ketokimalainen elää niityillä, lehtipuita kasvavilla metsillä, kalliokedoilla ja puutarhoissa. Puutarhassa se käy erityisesti mintun, laventelin ja iisopin kukissa, ja luonnossa peltopähkämöllä ja ahdekaunokilla. Kuningatar perustaa pesänsä maanpinnan tuntumaan, usein myyrän talvipesään. Yhteiskunnat ovat tavallisesti pieniä. Suomessa ketokimalaista esiintyy maan eteläosissa, runsaimmin Lounais-Suomessa.
Aiheesta muualla

Laji.fi: Ketokimalainen (Bombus sylvarum)
ITIS: Bombus sylvarum (englanniksi)
UniProt, Taxonomy: Bombus sylvarum (englanniksi)
Pherobase: Semiochemicals of Bombus sylvarum (englanniksi)
Kimberly García

| Mitalit | Mitalit | Mitalit |  |
| --- | --- | --- | --- |
|  Kimberly García vuonna 2022. |  Kimberly García vuonna 2022. |  Kimberly García vuonna 2022. |  |
Maa:  Peru
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Eugene 2022 | 20 km kävely |  |
|  Kultaa | Eugene 2022 | 35 km kävely |  |
|  Hopeaa | Budapest 2023 | 35 km kävely |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Lima 2019 | 20 km kävely |  |
Kimberly García León (s. 19. lokakuuta 1993 Lima) on perulainen kilpakävelijä. Hän voitti kaksi maailmanmestaruutta Eugenen MM-kilpailuissa 2022.
García sijoittui 5 000 metrin kävelyssä vuonna 2010 seitsemänneksi nuorten olympialaisissa ja hopealle alle 18-vuotiaiden Etelä-Amerikan-mestaruuskilpailuissa. Hän oli 10 000 metrin kävelyssä kymmenes Barcelonan alle 20-vuotiaiden MM-kilpailuissa 2012.
García sijoittui 20 kilometrin kävelyssä 33:nneksi Moskovan MM-kilpailuissa 2013. Seuraavana vuonna hän saavutti pronssia Ibero-Amerikan-mestaruuskilpailujen 10 000 metrin kävelyssä ja voitti 20 kilometrin kävelyn Etelä-Amerikan-mestaruuden. Hän oli 20 kilometrin kävelyssä vuonna 2015 viides Pan-Amerikan kisoissa ja keskeytti Pekingin MM-kilpailuissa. Rio de Janeiron olympialaisissa 2016 hän oli 20 kilometrin kävelyssä neljästoista.
García sijoittui Lontoon MM-kilpailuissa 2017 seitsemänneksi 20 kilometrin kävelyssä. Seuraavana vuonna hän saavutti hopeaa Ibero-Amerikan-mestaruuskilpailujen 10 000 metrin kävelyssä, pronssia Etelä-Amerikan-mestaruuskilpailuissa 20 kilometrin kävelyssä ja kultaa samalla matkalla Etelä-Amerikan kisoissa. Kävelyn MM-joukkuekilpailussa hän sijoittui 20 kilometrin kävelyssä kahdeksanneksi.
García saavutti Liman Pan-Amerikan kisoissa 2019 hopeaa 20 kilometrin kävelyssä ajalla 1.29.00. Hän keskeytti 20 kilometrin kävelyn vuonna 2021 järjestetyissä Tokion olympialaisissa. Hän saavutti 2022 hopeaa 10 000 metrin kävelyssä Ibero-Amerikan-mestaruuskilpailuissa ja 20 kilometrin kävelyssä Etelä-Amerikan-mestaruuskilpailuissa. Eugenen MM-kilpailuissa 2022 hän voitti kultaa 20 kilometrillä Perun ennätysajalla 1.26.58 ja 35 kilometrillä Etelä-Amerikan ennätysajalla 2.39.16.
Garcia teki 35 kilometrin kävelyn maailmanennätyksen 2.37.44 Dudincessa 25. maaliskuuta 2023. Saman vuoden Budapestin MM-kilpailuissa hän saavutti 35 kilometrin kävelyssä hopeaa ajalla 2.40.52 ja sijoittui 20 kilometrin kävelyssä neljänneksi.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 5 000 m kävely | 22.57,4h | Lima | 14. toukokuuta 2011 |
| 5 km kävely | 24.24 | Cochabamba | 6. maaliskuuta 2010 |
| 10 000 m kävely | 42.56,97 | Trujillo | 25. elokuuta 2018 |
| 10 km kävely | 43.23 | Suzhou | 25. syyskuuta 2017 |
| 20 km kävely | 1.26.40 NR | La Coruña | 3. kesäkuuta 2023 |
| 35 km kävely | 2.37.44 ME | Dudince | 25. maaliskuuta 2023 |
Kevin Nolan

| 0 | 1 | 2 |
| --- | --- | --- |

Henkilötiedot
Koko nimi: Kevin Nolan
Syntymäaika: 24. kesäkuuta 1982 (ikä 42)
Syntymäpaikka: Liverpool, Englanti
Pelipaikka: keskikenttä
Pituus: 183 cm
Seura
Seura: West Ham United
Junioriseurat
1997–1999: Bolton Wanderers
Seurat
| Vuodet | Seura | O (M) |
| 1999–2009 2009–2011 2011– |  Bolton Wanderers Newcastle United  West Ham United | 296 (40) 85 (29)  43 (12) |
Maajoukkue
| 2002–2004 | Englanti U21 | 2 (0) |
 Seurajoukkueuran tilastot kattavat vain kansalliset sarjat, päivitetty 26. toukokuuta 2012.  Maajoukkueuran tilastot päivitetty 11. toukokuuta 2012.
Kevin Nolan (s. 24. kesäkuuta 1982 Liverpool, Englanti) on englantilainen jalkapalloilija, joka siirtyi kesällä 2011 West Ham Unitediin. Hän on pelipaikaltaan keskikenttäpelaaja.
Nolan aloitti uransa Bolton Wanderersissa. Sopimuksen seuran kanssa hän teki jo 16-vuotiaana, pelatessaan Boltonin akatemiassa. Edustusjoukkuedebyytin hän teki 17-vuotiaana. Ensimmäisellä kaudellaan Englannin Valioliigassa (2001–2002) Nolan teki kahdeksan maalia ja jo kauden avauspelissä Leicester Cityä vastaan hän onnistui maalinteossa kahdesti. Seuraavalla kaudella hän teki kauden ainoan maalinsa Old Traffordilla Manchester Unitedia vastaan. Kaudella 2003–2004, joka oli Boltonin paras kausi 45:een vuoteen, Nolan teki 12 maalia.
Tammikuussa 2009, kesken kauden 2008–2009, Nolan siirtyi Boltonista Newcastle Unitediin. Hän pelasi Newcastlessa kolme kautta, kaudet 2008–2009 ja 2010–2011 Valioliigassa sekä kauden 2009–2010 Englannin mestaruussarjassa. Kesäkuussa 2011 hän siirtyi Englannin mestaruussarjan West Ham Unitediin. Joukkue nousi vuonna 2012 takaisin Valioliigaan. Nolan on toiminut urallaan sekä Boltonin, Newcastlen että West Hamin kapteenina.
Maajoukkuetasolla Nolan on edustanut Englantia alle 21-vuotiaissa kahdessa ottelussa.
Aiheesta muualla

Profiili soccerbase.comin sivustolla (englanniksi)
Kovylkino

| Lašma, Kovylkino (Лашма, Ковы́лкино) |
| --- | --- |
 vaakuna
 Lašma, Kovylkino
 Koordinaatit: 54°02′25″N, 43°55′17″E 
Valtio:  Venäjä
Tasavalta:  Mordva
Perustettu:  1960
Väkiluku (2005):  21 400
Aikavyöhyke:  UTC+3 (MSK)
Infobox OKVirheellinen NIMI-arvo: 
Kovylkino (mokšaksi Лашма, ven. Ковы́лкино) on kaupunki Mordvassa Venäjällä. Kaupunki on Kovylkinon piirin hallinnollinen keskus. Kovylkinosta piirin hallinnollinen keskus 1928 ja kaupunki vuonna 1963. Kaupunki sijaitsee Okan sivujoen Mokšan varrella, 116 kilometriä tasavallan pääkaupungista Saranskista lounaaseen.
Kovylkinon rautatieasema.
Asukasluvun kehitys:
10 500 (1959)
21 873 (2002)
21 400 (2005)
21 300 (2010)
Aiheesta muualla

Kuvia tai muita tiedostoja aiheesta Kovylkino Wikimedia Commonsissa
Mordvan tasavallan kaupungit
Pääkaupunki: Saransk / Saran oš

Tasavallan hallinnon alaiset kaupungit: Kovylkino | Ruzajevka

Piirien hallinnon alaiset kaupungit: Ardatov | Insar | Krasnoslobodsk | Temnikov